Sarvangasana

Sarvangasana (), dirian bahu (Jawi: ), sikap serba anggota (Jawi: ), atau secara lebih lengkap Salambasarvangasana atau dirian bahu berbantu (Jawi: ) atau sikap serba anggota berbantu (Jawi: ), ialah sejenis asana songsang dalam senaman yoga moden; sikap-sikap yang serupa telah digunakan dalam hathayoga zaman pertengahan sebagai mudra.

Terdapat banyak variasi yang dinamakan, termasuk dengan kaki dalam kedudukan padmasana (sikap teratai) dan suptakonasana dengan kaki didepakan luas dan jari kaki menyentuh lantai.

Sarvangasana digelar sebagai "ratu" atau "ibu" bagi segala asana.

 Etimologi dan asal-usul 

Nama ini berasal daripada bahasa Sanskrit   ("berbantu"),   ("serba anggota" atau "seluruh badan"), dan   ("postur", "kedudukan", atau "duduk/sikap").

Nama sarvangasana adalah moden, tetapi sikap-sikap songsang yang serupa telah digunakan dalam hathayoga zaman pertengahan sebagai mudra yang dipanggil viparitakarani. Ia didokumenkan dalam teks abad ke-14 shivasanhita, abad ke-15 hathayogapradipika, abad ke-17 gherandasanhita, dan teks awal lain seperti dattatreyayogashastra. Tujuan viparitakarani adalah untuk membalikkan aliran ke bawah tenaga hayat menggunakan graviti; menjelang abad ke-17, ini telah berkembang menjadi asana yang dinamakan dengan pelbagai nama seperti narakasana, kapalasana, dan viparitakaranasana.

 Keterangan 

Dirian bahu dimulakan daripada posisi baring telentang dengan lutut dibengkokkan. Bahu boleh disokong menggunakan selimut yang dilipat, dan lengan atas boleh diikat dengan tali pinggang tepat di atas siku. Pemula boleh mengangkat badan dengan kaki yang bengkok, manakala pengamal mahir menggunakan kaki yang lurus. Bahagian belakang badan disokong oleh tangan: setelah diangkat, tangan diletakkan lebih rendah pada badan ke arah kepala untuk mengangkat badan dengan lebih tinggi; kaki kemudiannya boleh diluruskan ke kedudukan menegak.

 Variasi 

Postur ini boleh dimulakan daripada halasana (sikap bajak), kemudian beralih kepada rangkaian sikap seperti karnapidasana (sikap tekan telinga) dengan lutut dibengkokkan rapat ke kepala dan dipeluk oleh lengan; atau parshvahalasana (sikap bajak sisi) dengan badan menegak, badan dipulas ke satu sisi, dan kaki diluruskan sehingga kaki menyentuh lantai; suptakonasana dengan kaki didepakan seluas mungkin; parshvasarvangasana, sikapnya yang maju, dengan kedua-dua kaki condong ke satu sisi; dan urdhvapadmasana dalam sarvangasana dengan kaki dalam kedudukan padmasana.
Salambasarvangasana boleh dilakukan menggunakan kerusi yang kukuh dan stabil, dengan kaki diletakkan pada penyandar kerusi, badan disokong oleh selimut di atas tempat duduk kerusi, manakala bahu dan leher disokong oleh bantal peluk (bolster) di lantai. Tangan boleh memegang kaki belakang kerusi untuk membuka bahagian dada. Postur ini dimulakan dengan duduk di atas kerusi menghadap ke belakang, mengangkat kaki ke atas penyandar, memegang kerusi dan bersandar ke belakang, kemudian menggelongsor turun sehingga kepala mencecah lantai. Untuk keluar dari postur ini, kaki dibengkokkan dan badan digelungsurkan turun dengan berhati-hati.

Niralambasarvangasana ialah dirian bahu tanpa sokongan, di mana lengan tidak menyentuh lantai.

 Manfaat dakwaan 

Pendukung beberapa aliran yoga abad ke-20, seperti B. K. S. Iyengar, membuat dakwaan tentang kesan yoga terhadap organ tertentu tanpa mengemukakan bukti saintifik. Iyengar menumpukan satu halaman penuh dalam buku Yogadipika tentang kesan baik sarvangasana, mendakwa postur ini adalah "salah satu rahmat terbesar yang diberikan kepada manusia oleh pendeta purba", memanggilnya "Ibu segala asana" dan "penawar bagi kebanyakan penyakit biasa." Beliau menyatakan bahawa postur ini memberi kesan langsung kepada kelenjar tiroid dan paratiroid. Beliau juga mendakwa kedudukan songsang ini meningkatkan aliran darah ke jantung, membantu melegakan sesak nafas, asma, dan penyakit tekak, serta menenangkan saraf untuk melegakan darah tinggi, insomnia, dan sakit kepala.

 Keselamatan 

Sarvangasana, bersama-sama dengan shirshasana dan padmasana, adalah antara asana yang paling kerap dilaporkan sebagai punca kecederaan. Iyengar menasihatkan agar penghidap darah tinggi mengelakkan postur ini dan sebaliknya mengesyorkan halasana yang dianggap membawa manfaat yang serupa.

 Lihat juga 

 Senarai asana

 Rujukan 

 Sumber 

 Bernard, Theos (2007). Haṭhayoga: The Report of a Personal Experience.
 Iyengar, B. K. S. (1979). Yogadīpikā: Light on Yoga.
 Jain, Andrea (2015). Selling Yoga: from Counterculture to Pop culture.
 Mehta, Silva; Mehta, Mira; Mehta, Shyam (1990). Yoga: The Iyengar Way.
 Mallinson, James; Singleton, Mark (2017). Roots of Yoga.
 Newcombe, Suzanne (2019). Yoga in Britain: Stretching Spirituality and Educating Yogis.

 Pautan luar 

 Arahan langkah demi langkah

Category:Asana songsang
en:Sarvangasana